Australië 'skuif' noord | Maroela Media
Australië (Foto: BBC)
Die BBC het die afgelope week berig dié kontinent skuif jaarliks bykans sewe sentimeter weens vastelandskuiwing.
Dié beweging van plate, wat al etlike jare plaasvind, het mettertyd veroorsaak dat daar 'n beduidende verskil is tussen die plaaslike koördinate op kaarte en die globale koördinate in digitale navigasiestelsels, wat afhanklik is van satelliete.
Dan Jaksa, 'n geowetenskaplike in Australië, het aan die BBC verduidelik dié skuiwings het al 'n verskil van minstens 1,5 meter in plaaslike en globale koördinate veroorsaak.
"Om te verhoed dat die verskil jaarliks net groter en groter word, gaan die kontinent se plaaslike koördinate aan die begin van elke jaar aangepas word met sowat 1,8 meter," het hy gesê.
Dit gaan reggekry word deur die lengte- en breedtegrade van die plaaslike koördinate aan te pas.
Jaksa sê die akkurate koördinate is veral belangrik vir die vooruitgang van tegnologie.
"In Australië is daar byvoorbeeld reeds trekkers wat nie deur 'n mens bestuur word nie. Akkurate koördinate is dus belangrik om te verseker dat sulke tegnologie reg werk."
Hy sê die plaaslike en internasionale koördinate sal na verwagting teen 2020 ooreenstem. Dit sal ook die eerste keer sedert 1994 wees wat dié koördinate ooreenstem.
Jaksa sê daar word ook gewerk aan 'n stelsel wat teen 2020 geïmplementeer sal word om met beide die plaaslike en globale koördinate tred te hou, ten spyte van skuiwings.
Entrepreneurskap: Telefoniese dienste in Afrikaans
Jip,,,, so kyk ons almal noord.
Trekkers sonder bestuurders!!!!wat 'n plesier om so te boer, ai SA word wakker, die koordinate is lankal seker gesteel by ons, dit is seker hoekom ons nie dit kan bewerkstellig nie.
Damn! Kan "Down Under" nie net 'n bietjie vinniger 'move' nie – dan kan al die SAners wat nog nie daar is nie, sommer net lekker oorloop soontoe, soos die onwettige immigrante uit Zim en Mozzie na ons toe oorloop! Teen dié spoed sal ek al 'six feet under' wees teen die tyd wat "Down Under" dok by Durban! :-)))
Kry vir julle Aussies; nou skuif julle skoon onder Asië se alie in! En julle sê dis die Asiate wat alles by julle oorneem? Julle wat al die jare soveel te sê gehad het oor ons as rassiste…